Diari Oficial de la Generalitat Valenciana


Sumari del DOGV 1662, del 13-11-1991 (1991/823187)

ORDRE de 25 d'octubre de 1991, del Conseller d'Agricultura i Pesca, per la qual s'aprova el Pla d'Obres i Millores Territorials de la zona desfavorida per regressió de població de l'Alt Túria, de Requena-Utiel i d'Enguera i la Canal de Navarres (València).
----------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/10/25/(1)/dof/vci/html**

### Dades del document

Número de DOGV
:   1662

Data del DOGV
:   13-11-1991

Secció del DOGV
:   DISPOSICIONS GENERALS

Número del document
:   1991/823187


Data del document
:   25-10-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 25 d'octubre de 1991, del Conseller d'Agricultura i Pesca, per la qual s'aprova el Pla d'Obres i Millores Territorials de la zona desfavorida per regressió de població de l'Alt Túria, de Requena-Utiel i d'Enguera i la Canal de Navarrés (València).  
El Decret 151/1990, de 17 setembre, del Consell de la Generalitat Valenciana, estableix que serà d?aplicació a tot el territori de la Comunitat Valenciana, ja que és classificada com a objectiu número 1 al Reglament (CEE) 2052/88 del Consell, allò que regula la Llei de Reforma i Desenvolupament Agrari en matèria d?obres i millores territorials.  
Estableix, així mateix, que les obres a executar seran realitzades preferentment a les zones d'agricultura de muntanya, de regressió de població i amb limitacions específiques; sent els plans d?obra aprovats per ordre del Consellera d?Agricultura i Pesca.  
Les zones desfavorides de la Comunitat Valenciana van quedar determinades per la Directiva 86/466/CEE, ampliades per Decisió del Consell 89/566/CEE, conformement a la definició que realitza sobre això la Directiva 75/268/CEE. A la indicada normativa comunitària va inclosa la zona desfavorida per regressió de població de l'Alt Túria, de Requena- Utiel i d'Enguera i la Canal de Navarrés a la província de València, en què s'inclouen, entre d?altres, els municipis de Chulilla, Losa del Obispo, Villar del Arzobispo, Camporrobles, Caudete de las Fuentes, Fuenterrobles, Requena, Sinarcas, Utiel, Venta del Moro, Villargordo del Cabriel, Anna, Chella, Navarrés i Enguera, objecte d?aquest pla.  
L?Ordre 28 de juny de 1988, del Conseller d?Agricultura i Pesca, va regular la participació a la programació i seguiment d'actuacions i inversions a executar a les zones agrícoles desfavorides.  
Constituïda la comissió de participació de la zona desfavorida per regressió de població de l'Alt Túria, de Requena- Utiel i d'Enguera i la Canal de Navarrés, ha estat elaborat pels serveis territorials de la província de València un primer Pla d'Obres i Millores Territorials, que comprèn el conjunt d'obres i actuacions determinades per la indicada comissió, que es refereixen al condicionament i millora de camins rurals, basses per al reg, xarxes principals de reg i conduccions generals, electrificació rural i punts d?aigua per à ús ramader.  
Examinat el pla, aquesta conselleria considera que les obres que s'hi inclouen, en beneficiar les condicions de tota la zona i que s'estimen necessàries per a l'actuació de la conselleria, han estat degudament classificades segons determinen els articles 61 i 62 de la Llei de Reforma i Desenvolupament Agrari, i conformement amb l'article 1 del Decret 169/1991, de 30 de setembre, del Consell de la Generalitat Valenciana, pel qual s'inclouen determinades obres d'interès general a les zones desfavorides, alhora que es considera que el pla contribueix a la millora de les condicions estructurals agràries de la zona.  
Per això, i en ús de les facultats que tinc atribuïdes,  
ORDENE:  
Article primer  
L?aprovació del Pla d'Obres i Millores Territorials a la zona desfavorida per regressió de població de l'Alt Túria, de Requena- Utiel i d'Enguera i la Canal de Navarrés (València), declarada per la Comunitat Econòmica Europea.  
Article segon  
D'acord amb els articles 61 i 62 de la Llei de Reforma i Desenvolupament Agrari i amb l'article 1 del Decret 169/1991, de setembre, del Consell de la Generalitat Valenciana, les obres incloses al pla quedaran classificades com a obres d'interés general incloses al grup a) de l'article 61 de la Llei de Reforma i Desenvolupament Agrari, i per això són totalment subvencionades.  
DISPOSICIONS FINALS  
Primera  
La Direcció General de Desenvolupament Agrari d'aquesta conselleria dictarà les normes complementàries per a la millor aplicació de tot el que disposa aquesta ordre.  
Segona  
Aquesta ordre entrarà en vigor el dia de la publicació al Diari Oficial de la Generalitat Valenciana.  
València, 25 d'octubre de 1991.  
El Conseller d?Agricultura i Pesca,   
LUIS FONT DE MORA MONTESINOS


Còpia Permalink ELI